એક સમયે સોને કી ચિડિયા જેવા આ દેશમાં હવે ખેડૂતો ચિંતાગ્રસ્ત છે. પણ રાજ્ય સરકાર અને વિરોધી પક્ષોને એની બિલકુલ ચિંતા નથી. કરજમાફી જાહેર થયા બાદ 2 હજાર ખેડૂતોએ આત્મહત્યા કરી છે. મહારાષ્ટ્રને આત્મહત્યાનું કલંક લાગ્યું હોઈ એ ધોવાય નહીં ત્યાં સુધી આ આંદોલન ચાલુ રહેશે. ખેડૂતોની આત્મહત્યાઓ અને રાજ્ય સરકારના ખેડૂત વિરોધી ધોરણના વિરોધમાં રણશિંગુ ફૂંક્યું હોઈ 14 મેના રાજ્યમાં ખેડૂતો જેલ ભરો સત્યાગ્રહ કરશે એમ રઘુનાથદાદા પાટીલે જણાવ્યું હતું.